Сојузни покраини во Австрија

Австрија е федерална држава сочинета од девет сојузни покраини ().

Секоја покраина има собрание (), покраинска влада () и управник (). Изборите се одржуваат на секои пет години (шест во Горна Австрија). Управникот се гласа во собранието. Виена е посебен случај, каде градскиот совет и градоначалникот воедно имаат улога на покраинска управа.

Покраините имаат мошне ограничени права во носењето на закони, што не било случај секогаш. Во прво време уживале многу поголема автономија, но со време државата претрпила постепена централизација. Денес во покраинска надлежност се зонското планирање, заштитата на природата, ловот, риболовот, земјоделските работи, заштита на младите, извесни аспекти од здравството и социјалата и поситни давачки.

Функцијата на управникот има поголема политичка тежина бидејќи е надлежен за спроведување на политиката и одлуките на централната власт, покрај зонското планирање и јавните набавки.

Сојузни покраини
Покраините во Австрија, подредени по азбучен ред, се следниве:
 Грб  Сојузна покраина Главен град Македонски  Германски  30п  Градиште   Ајзенштат 40п  Виена   — 30п  Горна Австрија   Линц 30п  Долна Австрија   Санкт Пелтен 30п  Корушка   Клагенфурт 30п  Предарлска   Брегенц 30п  Салцбург   Салцбург 30п  Тирол   Инсбрук 30п  Штаерска   Грац

Население и површина 
На следнава табела се претставени податоците за населението, површината и густината на населеност на покраините на 1 јануари 2011 г. според Статистичката служба на Австрија:Сојузни покраини — Статистичка служба на Австрија  

 Бр. Покраина  Главен град Население  Површина(км²)  Густина(жит/км²) Градови  Села 1 Виена – 1.707.000     414,65  4.113,3  1    0 2 Долна Австрија  Санкт Пелтен 1.609.800  19.186,26    83,9 75  498 3 Горна Австрија  Линц 1.412.300  11.979,91   117,9 32  412 4 Штаерска  Грац 1.208.900  16.401,04    73,7 34  508 5 Тирол  Инсбрук   708.900  12.640,17    56,1 11  268 6 Корушка  Клагенфурт   560.700   9.538,01    58,8 17  115 7 Салцбург  Салцбург   531.800   7.156,03    74,3 10  109 8 Предарлска  Брегенц   370.200   2.601,12   142,3  5   91 9 Градиште  Ајзенштат   284.000   3.961,80    71,7 13  158

 Поврзано 

 Географија на Австрија
 Окрузи во Австрија
 Демографија на Австрија
 Градови во Австрија
 ISO 3166-2:AT

 Наводи 


Категорија:Административна поделба на Австрија
Категорија:Списоци за Австрија
Категорија:Првостепени административни единици на земјите
Категорија:Списоци на административни единици на земјите